har videoovervågning en reel virkning - og giver det rabat på min forsikring?
 videoovervågning giver typisk ikke rabat på din indboforsikring. videoovervågning kan blive stillet som et ekstra sikringskrav i specielle situationer og særligt for erhvervsdrivende. derimod kan fx en tyverialarm godt give rabat på en privat indboforsikring i nogle forsikringsselskaber. du må kontakte dit eget forsikringsselskab for at høre om mulighederne.   hverken en indbrudsalarm eller videoovervågning kan forhindre et indbrud. men videoovervågning kan være medvirkende til opklaringen af det. du skal gøre op med dig selv, hvorfor du ønsker overvågning, og dermed om det er den rette løsning for dig. flere oplysninger om den præventive effekt, kan du fx få hos sikkerhedsbranchen.   der findes mange muligheder for at sikre dit hjem, som du kan læse mere om på vores hjemmeside   stopindbrud.dk . her kan du også finde gode råd om, hvad du skal være opmærksom på. og hvilke regler, du skal overholde, hvis du installerer videoovervågning. 